ལྷག་པར་ཆོས་དབྱིངས་བསྟོད་པ་སོགས་མཛད་ནས་གདུལ་བྱ་མང་པོ་ཐེག་པ་ཆེན་པོའི་ལམ་དུ་ཁྲིད་པར་མཛད་ཅིང་།རྒྱལ་བས་གསུངས་པའི་ངེས་དོན་གྱི་མདོ་རྣམས་སུས་ཀྱང་དོན་གཞན་དུ་བསྒྱུར་མི་ཐུབ་པར་ངེས་པ་བརྟན་པོར་མཛད་དོ།།དེ་ལྟར་བསྟན་པ་ལ་བྱ་བ་རྒྱ་ཆེར་མཛད་པ་ན།བདུད་སྡིག་ཏོ་ཅན་གྱིས་ཡིད་བསྒྱུར་བའི་རྒྱལ་པོ་བདེ་སྤྱོད་བཟང་པོའི་བུ་གཞོན་ནུ་ནུས་ལྡན་དུ་གྲགས་པས་དབུ་བསླངས་པར།སློབ་དཔོན་གྱིས་དབུ་སྟེར་བར་ཞལ་གྱིས་བཞེས་ཏེ།རྒྱལ་བུ་དེས་དབུ་བཅད་ནས་བཀྲོངས་སོ།།